Publication: Magyar Közlöny
Issue: MK-2003-133 (Year: 2003, Number: 133)
Era: 1990-2004
Section: egyes fejezeti kezelésû elõirányzatok felhasználásának szabályairól szóló 17/2003. (VII. 22.) KüM rendelet 1. §-ban
Paragraph Index: 276

10. A támogatás folyósításának feltételei 10.1. A nyertes pályázókkal a Külügyminisztérium az elszámolás részletes tartalmi és pénzügyi szabályait tartalmazó támogatási szerzõdést köt. A támogatási összeg rendeltetésszerû felhasználását és a támogatási szerzõdésben foglaltak teljesülését a Külügyminisztérium ellenõrzi. 10.2. A szerzõdéskötés feltétele a célország kormányzati feladatokat ellátó illetékes szervének írásban közölt fogadókészsége a pályázatban szereplõ termék, illetve szolgáltatás iránt. 10.3. A Külügyminisztérium — tekintettel arra, hogy a projektekkel és programokkal érintett egyes országokban a politikai és biztonsági helyzet bizonytalan vagy bizonytalanná válhat — nem vállal felelõsséget a projektek és a programok megvalósítása során bekövetkezõ károkért. A pályázó ezt a pályázat benyújtásával tudomásul veszi. A felelõsségre vonatkozó részletes szabályokat a támogatási szerzõdés rögzíti. 10.4. A pályázó a pályázat benyújtásával elismeri, hogy amennyiben jelen pályázat keretében támogatásban részesül, eltekint egyéb szerzõdési feltételek kikötésétõl. 10.5. A támogatás a pályázott összegnél alacsonyabb mértékben is megállapítható. Amennyiben a pályázó az alacsonyabb összegû támogatás esetén is képes és kész a pályázatban vállaltak megvalósítására, errõl a támogatási döntés kézhezvételét követõ 15 napon belül köteles írásban nyilatkozni. A nyilatkozathoz csatolni kell a megfelelõen módosított megvalósítási ütemtervet és költségvetést, vagy a pályázott és az elnyert összeg különbözetére vonatkozó forrás rendelkezésre állásáról szóló igazolást. 10.6. Abban az esetben, ha a nyertes pályázónak felróható okból a támogatási szerzõdés megkötésére a Külügyminisztérium által meghatározott megfelelõ határidõt követõ 10 napon belül nem kerül sor, a támogatási döntés érvényét veszti. 10.7. A támogatási összegbõl finanszírozott beszerzéseket értékhatártól függõen a közbeszerzésekrõl szóló

Source: https://magyarkozlony.hu/hivatalos-lapok/f5d69ae57bb3806e09f99cf1a12d09e643011e19/dokumentumok/7e7f7696bce4b7e671957367c6c486f808d253f3/letoltes